armvectores/hy_wikipedia_2023 huggingface dataset:
Սոլդատսկայա

Սոլդատսկայա (ռուս.՝ Солдатская), ստանիցա Ռուսաստանի Դաշնության Կաբարդա-Բալկարական Հանրապետության Պրոխլադնիի շրջանի կազմում։
Բնակչությունը 2010 թվականին գրանցված տվյալներով կազմում էր 4344 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հատակախորացման աշխատանքներ

Հատակախորացման աշխատանքներ, գրունտը հանելու միջոցով ջրավազանների ու ջրահոսքի հուների խորացման և լայնացման աշխատանքներ։ Տարբերում են հիմնական և շահագործման հատակախորացման աշխատանքներ։ Հիմնական հատակախորացման աշխատանքներ կատարվում են հիդրոտեխնիկական օբյեկտներ կառուցելիս և ջրային ճանապարհների նավագնացային պայմանները լավացնելու համար։ Շահագործման հատակախորացման աշխատանքներ կատարվում են ամեն տարի՝ հիդրոտեխնիկական կառույցների և նավագնացային ճանապարհների նորմալ շահագործմանը խանգարող ջրաբերուկները հեռացնելու նպատակով։ Հատակախորացման աշխատանքների հիմնական միջոցներն են հատակախորացման նավերը։
Պոչտովի (Կրասնի Սուլինի շրջան)

Անվան այլ կիրառումների համար տե՛ս՝ Պոչտովի (այլ կիրառումներ)Պոչտովի (ռուս.՝ Почтовый), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Տաբունշչի կովսկի գյուղական համայնքի կազմի մեջ։
Դիանա և Կալիստո (նկար, Տիցիան)

«Դիանա և Կալիստո» (իտալերեն՝ Diana e Callisto), վենետիկյան նկարիչ Տիցիանի կտավը, որը ստեղծվել է 1556-1559 թվականներին։ Նկարը պատկերում է Կալիստոյի դիցաբանությունից մի հատված, երբ աստվածուհի Դիանան հայտնաբերում է, որ իր հավերժահարսը հղիացել է Յուպիտերից։ Նկարն ընդգրկված է եղել Ֆիլիպ II-ի Օռլեական հավաքածուում, ինչն իր ժամանակին համարվել է գեղանկարչության ամենախոշոր մասնավոր հավաքածուն։ Ներկայումս կտավը գտնվում է Էդինբուրգի Շոտլանդիայի ազգային պատկերասրահում։
Ավելի ուշ պատկերված մեկ այլ տարբերակ (մոտ․ 1566 թվական) գտնվում է Վիեննայի Արվեստի պատմության թանգարանում։


== Պատմություն ==
«Դիանա և Կալիստո» կտավը հանդիսանում է Տիցիանի յոթ հանրահայտ ստեղծագործություններից մեկը։ Նրանցում պատկերված են Օվիդիուսի «Կերպարանափոխություններ» (Metamorphoses) պոեմից դիցաբանական տեսարաններ, որոնք նկարվել են Իսպանիայի թագավոր Ֆիլիպ II Հաբսբուրգի համար։ Մինչև 1704 թվականը կտավը մնացել է Իսպանիայում, որից հետո Ֆիլիպ V թագավորը նվիրաբերել է այն ֆրանսիացի դեսպանին։ Շուտով նկարը հայտնվում է օռլեական հերցոգ Ֆիլիպ II-ի հավաքածուում, որը Լյուդովիկոս XIV-ի զարմիկն էր և անչափահաս Լուի Ֆրանսիացու ռեգենտը։ Ֆրանսիական հեղափոխությունից հետո Ֆիլիպ II դուքսը հավաքածուն վաճառում է մի բրյուսելյան բանկիրի։
Հինգ տարի անց կոմսի մահվանից հետո նրա զարմիկ Գովերը ժառանգում է հավաքածուն։ Վերջինս իր լոնդոնյան տանը հավաքածուն դնում է համընդհանուր ցուցադրման։ Այդ ժամանակվանից ի վեր նկարը հասանելի է հանրությանը։ 1939 թվականի սեպտեմբերին, երբ սկսվում է Երկրորդ համաշխարհային պատերազմը, հավաքածուն Լոնդոնից տեղափոխվում է Շոտլանդիա։ 1945 թվականից ի վեր 26 նկարից բաղկացած հավաքածուն (որոնցից 16-ը օռլեական հավաքածուից են), որը ստացել է «Սազերլենդյան փոխառություն» անվանումը, գտնվում է Էդինբուրգի Շոտլանդիայի ազգային պատկերասրահում։ Տիցիանի «Դիանա և Կալիստո» և «Դիանա և Ակտեոն» կտավները ոգեշնչել են բազմաթիվ նկարիչների, ներառյալ՝ Ուիլյամ Թըրներին ու Լյուսյեն Ֆրոյդին, ընդ որում՝ վերջինս այս երկու նկարները բնորոշել է որպես՝ «պարզապես ամենագեղեցիկ կտավներն աշխարհում»։


== Ծանոթագրություններ ==


== Արտաքին հղումներ ==
National Galleries of Scotland catalogue entry for Diana and Callisto
Jones Jonathan (օգոստոսի 28, 2008)։ «The battle of the Titians»։ The Guardian (London)։ Վերցված է 2008-08-30 
Titian, Diana and Callisto, ColourLex
Կրապիվնյա (գյուղ, Վոլոդարսկ-Վոլինկիի շրջան)

Անվան այլ կիրառումների համար տե՛ս՝ ԿրապիվնյաԿրապիվնյա (ուկրաիներեն՝ Кропивня), գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում։
2001 թվականի տվյալներով Կրապիվնյա գյուղում բնակվում էր 738 մարդ։ Բնակավայրը զբաղեցնում է 3888 կմ² տարածք։ Բնակչության խտությունը կազմում էր 189,81 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իլյա Բաղրամյան

Իլյա Ալեքսեյի Բաղրամյան (ծնվել է 4․ 10․ 1928 թվականին, գյուղ Չարդախլու)՝ գեներալ-մայոր (1971 թ.)։ Մահացել է 1997 թ. մայիսի 7-ին։
Փառապանծ զորավար Հովհաննես Բաղրամյանի եղբոր որդին է։ 15 տարեկան հասակում կամավոր զինվորագրվել է և ընդունվել Բաքվի  ռազմական ուսումնարանը և ավարտել 1945 թ.: Ավարտել է Մ․ Ֆրունզեի անվան (1959 թ.) և Գլխավոր շտաբի (1969 թ.) ռազմական ակադեմիաները։ Ծառայել է Լատիշական հրաձգային դիվիզիայում, ԳԴՀ-ի սովետական զորախմբերում (5 տարի եղել մոտոհրաձգային գնդի հրամանատար), Միջին Ասիայի և Անդրկովկասյան ռազմական օկրուգներում։ 1969-1973 թթ. եղել է Լենինականի  հրաձգային դիվիգիայի հրամանատար։ 1971 թ. ստացել  է գեներալ-մայորի կոչում։ 1973 թվականին ընտրվել է ՀԽՍՀ ԴՕՍԱԱՖ-ի կենտրոնական կոմիտեի նախագահ։ ՀԽՍՀ  Գերագույն Խորհրդի 8-րդ գումարման  դեպուտատ էր։
Իլյա Ալեքսեի Բաղրամյանը մեծ ներդրում է ունեցել ՀԽՍՀ ԴՕՍԱԱՖ-ի կատարելագործման և զարգացման գործում։ Նա շատ հետևողական էր ինչպես ուսումնական գործընթացի նկատմամբ, այնպես էլ սպորտի զարգացման ուղղությամբ։ Հաճախ նա անձամբ էր ստուգում ուսումնական գործընթացը ՀԽՍՀ ԴՕՍԱԱՖ-ի բոլոր կազմակերպություններում։ Նրա օրոք ՀԽՍՀ ԴՕՍԱԱՖ-ի բազմաթիվ մարզիկներ դարձան միջազգային կարգի սպորտի վարպետներ և մեծ թվով մարզիկներ էին մասնակցում աշխարհի  և համամիութենական մրցումների, ՀԽՍՀ ժողովուրդների սպարտակիադաներին։


== Ծանոթագրություններ ==
Աբուդջա

Աբուդջա, գյուղ Արևմտյան Հայաստանում, Էրզրումի վիլայեթի Կամախի գավառակում։
XX դարասկզբին ուներ 13 տուն հայ բնակիչ։ Բնակչությունը հիմնականում զբաղվում էր անասնապահությամբ և երկրագործությամբ։ Գյուղը թուրքերի ձեռքով ամայացել է առաջին համաշխարհային պատերազմի տարիներին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Մեհմանայի պատմության և մշակույթի անշարժ հուշարձանների ցանկ (Մարտակերտի շրջան)

Այս հոդվածը ներկայացնում է Արցախի Հանրապետություն Մարտակերտի շրջանի Մեհմանա գյուղի պատմության և մշակույթի հուշարձանների ցանկը։ Ցանկում ներառված է ընդամենը 29 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Հիվանդանոց (Գուրգեն Խանջյան)

Անվան այլ կիրառումների համար տե՛ս՝ Հիվանդանոց (այլ կիրառումներ)«Հիվանդանոց», Գուրգեն Խանջյանի առաջին վեպը, որը հրատարակվել է 1994 թվականին «Ազգ» օրաթերթի հրատարակչությունում։ Խմբագիր՝ Գրիգոր Խաչատրյան։
Վեպի ստեղծման պատմության մասին հեղինակն ասել է. «Վեպը սկսեցի 90 թվականին, ավարտեցի 92-ին, այսինքն` երբ գրում էի, Սովետի մասին խոսել չէր կարելի, ու ես խորը թաղել էի իրեն մետաֆորի մեջ` հիվանդանոց, վերջացրի առաջին գլուխը, Սովետը փլվեց։ Հիմա ես չգիտեի` ոնց շարունակեմ էս վեպը. ճի՞շտ եմ արել, որ էս մետաֆորով եմ գրել, առաջ ո՞նց պետք է գնամ… Հետո չորս կողմս նայեցի, ավելի սարսափելի իրականություն էր սկսվել, և ժամանակն ինքը հուշեց, թե հաջորդ գլուխները ոնց պետք է գրեմ»։


== Երկրորդ հրատարակություն ==
Վեպը երկրորդ անգամ հրատարակվել է 2012 թվականին «Անտարես» հրատարակչությունում։ Խմբագիր՝ Արքմենիկ Նիկողոսյան, շապիկի ձևավորումը՝ Գագիկ Սարոյանի։ 208 էջ։
Երկրորդ հրատարակության շարժառիթ ըստ հեղինակի այն է, որ «Հիվանդանոցը» լինելով իր առաջին վեպը, կարիք է ունեցել որոշ խմբագրումների։ Սակայն վերահրատարակելու կարևոր հանգամանքներից մեկն էլ եղել է այն, որ նախկինում հրատարակված գիրքը տեխնիկապես լուրջ խնդիրներ է ունեցել։ Երկրորդ հրատարակության շնորհանդեսը տեղի է ունեցել 2012 թվականի ապրիլի 28-ին։


== Կարծիքներ վեպի մասին ==


== Ծանոթագրություններ ==
Օրորան

Օրորան, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արճեշ քաղաքից 6 կմ հարավ֊արևմուտք, Օրորան գետի ձախ, այգեվետ ափին։


== Պատմություն ==
Հայ բնակչության մեծ մասը զոհվեց 1915 թվականի Մեծ եղեռնի ժամանակ։


== Բնակչություն ==
1850֊ական թվականներին ուներ 12 տուն, 1901-ին՝ 23 տուն հայ և 21 տուն թուրք բնակիչ։


== Տնտեսություն ==
Բնակչության հիմնական զբաղմունքը երկրագործությունն ու այգեգործությունն էր։ Զբաղվում էին նաև տառեխի առևտրով։


== Պատմամշակութային կառույցներ ==
Գյուղն ուներ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Ճառընտիր (4682)

Ճառընտիր (4682), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4682 թվի տակ։ Ձեռագիրը գրվել է 14-րդ դարում Հայրապետ և Կարապետ գրիչների կողմից։ Ստացողը եղել է Խոջա Յովհաննեսը։ Գրված է թղթի վրա, որը ունի 45x34 չափս։ Ձեռագիրը ենթադրաբար կազմված է 192 թերթից։ Գրված է երկսյուն, բոլորգրով։ Ունի կիսախորան և լուսանցազարդ մանրանկարներ։  Կազմը` կաշեպատ ստվարաթուղթ, աստառը՝ կապույտ կտավ։ Հիշատակարաններ գրչի՝ 4ա, 26բ, 67ա, 166բ, 177ա և այլուր, կնիք՝ 3ա (1904թ. [ենթադրաբար], Մեսրոպ քահանա) ։


== Բովանդակություն ==
Ճառք (Ան. Նարեկացի, Ոսկեբերան, Եփրեմ, Պրոկղ, Կիւրեղ Աղէսանդրացի, Աթանաս, Անթիպատրոս Բոստրացի),
Ներբողանք (Ոսկեբերան, Եփրեմ, Եպիփան, Յակ. Սրճեցի),
Տեսիլք Մարիամու, Յովհ. Կոգեռնի,
Պատմութիւնք պատմուճանին և դաստառակին Քրիստոսի, Ապաշխարութեանն Ադամայ և Եւայի,
Կիւրզի Աղեքսանդրացւոյ Ընդդեմ Նեստորի,
Յակ. Տեառնեղբօր Պատմութիւն ծննդեան Քրիստոսի,
Թուղթ Պիղատոսի առ Տիբերիոս,
Պատճառք Առաջաւորաց պահոց,
Վարք և վկայաբանութիւնք։


== Ծանոթագրություններ ==
Golden Boy

«Golden Boy» (հայերեն՝ Ոսկե տղա), իսրայելական երգ է, որով ներկայացել է Իսրայելը Ավստրիայի մայրաքաղաք Վիեննայում կայանալիք Եվրատեսիլ 2015 երգի մրցույթին։ Երգը կատարում է արմատներով Իսրայելից, Ֆրանսիայում կրթություն ստացած տասնվեցամյա երիտասարդ Նադավ Գուեդժը։ Երգի բառերի հեղինակը և կոմպոզիտորը Դորոն Մեդալիեն է։
Երգը կոտրված սրտով երիտասարդի մասին է, ով ցանկանում է պարի միջոցով մոռանալ իր սիրտը կոտրողին։


== Տեքստ ==


== Ծանոթագրություններ ==
Չերկոլա

Չերկոլա (իտալերեն՝ Cercola, նեապ.՝ Vuoscoriale), քաղաք Իտալիայում՝ Կամպանիա մարզի Նեապոլի գավառում։ Սահմանակից է Մասսա դի Սոմմա, Նեապոլ համայնքներին։
Բնակչության թվաքանակը 2004 թվականի տվյալներով եղել է 19.232, 2014 թվականի տվյալներով՝ 18.465: Բնակչության խտությունը կազմում է 6191 մարդ/կմ²։ Համայնքն զբաղեցնում է 3 կմ² տարածք։ Փոստային ինդեքս՝ 80040, հեռախոսային կոդ՝ 081:


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==


== Արտաքին հղումներ ==
(իտալերեն) Համայնքապետարանի պաշտոնական կայքէջը
Վասիլիևկա (այլ կիրառումներ)

Վասիլիևկա, կարող է վերաբերել՝

Վասիլիևկա - գյուղ, Ուկրաինայի Ղրիմի Ինքնավար Հանրապետության Բելոգորսկի շրջանում
Վասիլիևկա - քաղաք, Ուկրաինայի Զապորոժիեի մարզի Վասիլևկայի շրջանում
Գարալա

Գարալա, գետակ Հայկական լեռնաշխարհում Վանա լճի ավազանում։ Լիճն է թափվում արևելքից։


== Ծանոթագրություններ ==
Հարրի Դևիս

Հարրի Դևիս (անգլ.՝ Garry Davisհուլիսի 27, 1921(1921-07-27), Բար Հարբոր, Հանքոկ շրջան, Մեն, ԱՄՆ - հուլիսի 24, 2013(2013-07-24), South Burlington, Չիթենդեն շրջան (Վերմոնտ), Վերմոնտ, ԱՄՆ), ամերիկացի հասարակական գործիչ, քաղաքացիական անձնագրի և «World Service Authority» կազմակերպության ստեղծող։


== Կենսագրություն ==
Հարրի Դևիսը Մեիեր և Հիլդի Դևիսների որդին է։ 1940 թվականին ավարտել է Եպիսկոպալական ակադեմիան և ընդունվել է Կարնեգի Մելոն համալսարանը։ Նաև ստացել է մագիստրոսի աստիճան՝ մարզային գեոդիալեկտիկայում, հնդկական համալսարանում։ Նախկին բրոդվեյացի համալսարան, Երկրորդ համաշխարհային պատերազմի ժամանակ ներգրավվել է ԱՄՆ-ի ռմբակոծիչ օդաչուների շարք։
1948 թվականի մայիսի 25-ին՝ Փարիզում, Հարրի Դևիսը հրաժարվել է ամերիկյան քաղաքացիությունից՝ իրեն հռչակելով «աշխարհի քաղաքացի»։ Ֆրանսիական ղեկավարությունը պահանջել է, որ Դևիսը մինչև սեպտեմբերի 12-ը լքի երկիրը։ Սակայն առանց անձնագրի չէր կարող դուրս գալ մայրաքաղաքից։ Սեպտեմբերի 7-ին՝ Շայո Պալատում, հանդիսավոր կերպով բացվել է Միավորված ազգերի կազմակերպության գլխավոր ասամբլեան։ Օգտվելով հաստատված իրավիճակից, Դևիսը դուրս է գալիս Ֆրանսիայից և գնում է չեզոք տարածք, որտեղ ընթանում էր ՄԱԿ-ի գլխավոր անսամբլեան։ Ստեղծվել էր նախադեպ, և արդյունքում հանձնվել է առաջին անձնագիրը։
1949 թվականի հունվարին՝ Փարիզում, հիմանդրել է Միջազգային քաղաքացիության ռեգիստր, որի մեջ է մտել ավելի քան 750 հազար մարդ։ 1953 թվականի սեպտեմբերի 4-ին, Էլլսվորտ քաղաքային վարչությունում՝ Մեն հաստիքում, հայտարարել է Միջազգային քաղաքացիական կառավարության ստեղծման մասին, հիմնված մարդու հաստատուն օրենքների վրա։ 1954 թվականից հետո կազմակերպել է «World Service Authority»-ը, գլխավոր գործադիր և վարչական կառավորության մարմինն է եղել, ով տալիս էր անձնագրեր, ծննդյան վկայական և այլ սերտիֆիակատներ դիմողի համար։ Դևիսը առաջինը օգտագործել է իր անձնագիրը, 1956 թվականին Հնդկաստան մեկնելու համար։
Ֆրանսիայում նա ապավինել է այնպիսի գրողների ինչպիսին են Ալբեր Կամյուն և Անդրե Ժիդը, իրեն նաև միացել է Աբբատ Պերը։ Նաև ինքը՝ Հարրին, հրապարակել է մի քանի գիրք՝ ա՛խարհի քաղաքացիության մասին։
2012 թվականի մարտին՝ 90 տարեկանում, Հարրին սկսել է յուրաքանչյուր շաբաթ «Աշխարհի քաղաքացիների ռադիո» ռադիոշոու հաղորդել։


== Բիբլոգրաֆիա ==
My country is the world: The Adventures of a World Citizen (1961)
Passport to Freedom, A Guide for World Citizens (1992)
A World Citizen in the Holy Land (2001)
World Government, Ready or Not! (2003)
Letters To World Citizens (2004)
Cher Monde, Une Odyssée a travers la planete (2005)
DEAR WORLD, A Global Odyssey (2006)


== Ծանոթագրություն ==


== Գրականություն ==
Dear World, A Global Odyssey, ISBN 0-9706483-1-6; Views From My Space, ISBN 1-4392-1792-0; World Peace Is You (ebook)-www.worldpeaceisyou.com


== Արտաքին հղումներ ==
Блог Гарри Дэвиса(անգլ.)
Короткий документальный клип о жизни Гарри Дэвиса(անգլ.)
Արշյակ (կանտոն)

Արշյակ (ֆր.՝ Archiac), Ֆրանսիայի կանտոն է, գտնվում է Պուատու Շարանտա շրջանում։ Ծովափնյա Շարանտ դեպարտամենտի կանտոնն է։ Մտնում է Ժոնզակ օկրուգի մեջ։ Համաձայն 2006 թվականի մարդահամարի կանտոնի բնակչությունը 6315 մարդ էր։Կանտոնի համարը 1702 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Հարի Վինքս

Հարի Բիլի Վինքս (անգլ.՝ Harry Billy Winks, փետրվարի 2, 1996(1996-02-02), Հեմել Հեմպսթեդ, Հարթֆորշիր, Արևելյան Անգլիա, Անգլիա, Միացյալ Թագավորություն), անգլիացի պրոֆեսիոնալ ֆուտբոլիստ, որը որպես կիսապաշտպան խաղում է «Տոտտենհեմ Հոտսպուր» ֆուտբոլային ակումբում։ Վինքսը ծնունդով Հեմել Հեմպսթիդից է և սովորել է տեղի Քավենդիշի անվան միջնակարգ դպրոցում։


== Ակումբային կարիերա ==
Վինքսը «Տոտտենհեմ Հոտսպուրի» սան է։ Ողջ 2013-14 մրցաշրջանի ընթացքում Վինքսը մարզվել է ակումբի առաջին թիմի հետ և 2014 թվականի մարտի 30-ին առաջին անգամ հայտավորվել է Պրեմիեր Լիգայի խաղում («Լիվերպուլի» դեմ), սակայն դաշտ դուրս չի եկել։
Նույն թվականի հուլիսի 27-ին նա իր առաջին պրոֆեսիոնալ պայմանագիրը ստորագրեց «Տոտտենհեմի» հետ։ Առաջին թիմում նա նորամուտը նշել է 2014 թվականի նոյեմբերի 27-ին՝ «Պարտիզանի» դեմ Եվրոպա Լիգայի խմբային փուլի տնային խաղում (1-0)` 87-րդ րոպեին փոխարինելով Պաուլինիոյին։
2015 թվականի հուլիսի 6-ին Վինքսը նոր պայամանգիր ստորագրեց «Տոտտենհեմի» հետ։ Նա ստացավ խաղային 29 համարը։ Մրցաշրջանի իր առաջին խաղը եղավ Աղդամի «Ղարաբաղի» դեմ խաղը (3-1)։
2016 թվականի օգոստոսի 27-ին նա իր առաջին խաղն անցկացրեց Պրեմիեր Լիգայում՝ «Լիվերպուլի» դեմ խաղում փոխարինելով Քրիստիան Էրիկսենին (1-1)։
2016 թվականի նոյեմբերի 19-ին «Վեստ Հեմ Յունայթեդի» դեմ խաղում Վինքսն առաջին անգամ Պրեմիեր Լիգայում հայտնվեց իր թիմի մեկնարկային կազմում և դարձավ գոլի հեղինակ, որում «Տոտտենհեմը» հաղթեց 3-2 հաշվով։


== Միջազգային կարիերա ==
Վինքսը ներկայացնում է Անգլիայի մինչև 21 տարեկանների հավաքականը։ Նա 2015 թվականին Գերմանիայում կայացած Mercedes-Benz Elite Cup մրցաշարում եղել է Անգլիայի Մ20 հավաքականի ֆուտբոլիստ։ Անգլիայի Մ21 հավաքականում նորամուտը նշել է 2016 թվականի նոյեմբերի 14-ին։


== Վիճակագրություն ==
տվայլները ներկայացված են 2016թ հոկտեմբերի 25-ի դրությամբ


== Ծանոթագրություններ ==


== Արտաքին հղումներ ==
Հարի Վինքսը Տոտտենհեմի պաշտոնական կայքում(անգլ.)
Հարի Վինքսը Պրեմիեր Լիգայի հայալեզու կայքում (հայ.)
Ղազախական ճարտարապետություն

Ղազախական ճարտարապետություն։ Ղազախստանի տարածքում պահպանվել են բրոնզի դարի հուշարձաններ։ Այդ ժամանակաշրջանի բնակավայրերը կազմված էին հատակագծում ուղղանկյուն, կիսագետնափոր 10-40 տներից և տնտեսական շինություններից։ Պահպանվել են պաշտամունքային կառույցներ՝ դոլմեններ, մենհիրներ, ինչպես նաև դամբարանաբլուրներ։ Մ․ թ․ ա․ I հազարամյակում-մ․ թ․ 1-ին դարերին Ղազախստանի տարածքում ապրող ցեղախմբերն ունեցել են ինչպես շարժական կացարաններ (թաղիքե յուրդեր), այնպես էլ ամրակայված (կավ, հում աղյուս) տներ (Չիրիկռաբատ, մ․ թ․ ա․ 5-2-րդ դարեր)։ Այս շրջանի գմբեթավոր գերեզմանոգային կառույցներից նշանավոր է Բալանդի (Կզըլ Օրդայի մարզ) համալիրում հայտնաբերվածը (մ․ թ․ ա․ 4-2-րդ դարեր)։ 8-րդ դարից, իսլամի տարածմանը զուգընթաց, կառուցվել են մզկիթներ, մինարեներ, սարդոբաներ, բաղնիքներ, քարվանսարաներ, դամբարաններ, երևան են եկել ճարտարապետական-շինարարական նոր մեթոդներ (կիրառվել են թրծած աղյուս, կամա- րագմբեթային կառուցվածքներ, փորագիր թրծակավով երեսպատում և այլն)։
(1833) Շմակովա

(1833) Շմակովա (անգլ.՝ Shmakova), աստերոիդ աստերոիդների հիմնական գոտում։ Հայտնաբերվել է 1969 թվականի օգոստոսի 11-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,634014 ա. մ., առավելագույնը մոտենում է 2,3376 ա. մ. հեռավորության վրա և հեռանում 2,9304 ա. մ.։ Արեգակի շուրջ մեկ ամբողջական պտույտ է կատարում 1561,44 երկրային օրվա ընթացքում, իր ուղեծրով շարժվելով միջինում 0,230556 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,99° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1833) Շմակովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաբստովո

Բաբստովո (ռուս.՝ Бабстово), գյուղ Ռուսաստանի Հրեական ինքնավար մարզի Լենինսկի շրջանի կազմում։
Բնակչությունը 2010 թվականին գրանցված տվյալներով կազմում էր 4465 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2113) Էրդնի

(2113) Էրդնի (անգլ.՝ Ehrdni), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,472735 ա. մ., առավելագույնը մոտենում է 2,2315 ա. մ. հեռավորության վրա և հեռանում 2,714 ա. մ.։ Արեգակի շուրջ մեկ ամբողջական պտույտ է կատարում 1420,25 երկրային օրվա ընթացքում, իր ուղեծրով շարժվելով միջինում 0,253477 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,44° անկյուն։
Ըստ Տոլենի սպեկտրալ դասակարգման պատկանում է V դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2113) Էրդնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիսպիրի

Վելիսպիրի (վրաց.՝ ველისპირი), գյուղ Վրաստանում։ Գտնվում է Քվեմո Քարթլիի մարզի Դմանիսի շրջանում։


== Դիրք ==
Գյուղը գտնվում է ծովի մակարդակից 1320 մետր բարձրության վրա։ Շրջկենտրոն Դմանիսից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 81 մարդ։


== Ծանոթագրություններ ==
Ջագիր (Ելիզավետպոլի գավառ)

Ջագիր, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական Շամքորի շրջանում։ Գտնվում է Շամքոր քաղաքից 20 կմ հարավ, Չարդախլու գյուղից 9-10 կմ հարավ-արևելք։


== Պատմություն ==
Եղել է հայաբնակ գյուղ։ 1989 թվականին գյուղի բնակիչները արտաքսվել են և վերաբնակվել են Հայաստանի տարածքում։


== Բնակչություն ==
1908 թվականին գյուղն ունեցել է 1397 հայ բնակիչ։


== Տնտեսություն ==
Բնակչության հիմնական զբաղմունքը հացահատիկի, կարտոֆիլի մշակություն, այգեգործություն, բնաջարաբուծությունն ու անասնապահությունն էր։ Գյուղում բուծում էին մերինոս ցեղի ոչխարներ։


== Պատմամշակութային կառույցներ ==
Գյուղն ուներ Մարիամ Աստվածածին (1655 թ.) անունով հայկական եկեղեցի։ Գյուղի շրջակայքում կան կիկլոպյան ամրոցի հետքեր, գյուղատեղիներ, ուխտատեղիներ, մատուռներ, գերեզմաններ և խաչքարեր։


== Հասարակական կառույցներ ==
Գյուղն ուներ միջնակարգ դպրող, ակումբ, գրադարան, բուժկայան։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կոլուշկինո (Տարասովսկի շրջան)

Կոլուշկինո (ռուս.՝ Колушкино), սլոբոդա Ռուսաստանի Ռոստովի մարզի Տարասովսկի շրջանում։ Կոլուշկինսկի գյուղական համայնքի վարչական կենտրոնն է։
Սկարամուչա

Սկարամուչա (իտալերեն՝ Scaramuccia՝ «Փոքրիկ կռվարար»), դիմակավոր կերպար իտալական դել արտե կատակերգությունում։ Իրենից ներկայացնում է հարավային կամ նեապոլյան դիմակների կվարտետը՝ Կովյելոյի, Տարտալյայի և Պուլչինելայի հետ։ Ֆրանսիայում այս կերպարին անվանում են Սկարմուշ (ֆր.՝ Scaramouche):
Սկարմուչիի դիմակը որոշ չափով կրկնօրինակում է հյուսիսային կապիտանի դիմակը, սակայն այն իր մեջ ավելի քիչ քաղաքական երգիծանք է կրում։ Այդ արդեն իսպանացի զավթիչ չէր, այլ սովորական գլուխգովան կռվարար, որը ոգով մոտ է Պլավտի կերպարներից որոշներին։ Նա գլուխգովան է, սիրում է հայհոյել, բայց հենց բանը հասնում է կռվին, նա վախկոտի պես փախչում է։ Եթե չհասցնի փախչել, ապա անխտիր ծեծվելու է։
Սկարմուչիի դիմակից ծնվել են կերպարներ Պասվարիելո-ն (ծառա, ալկոհոլիկ և շատակեր), Պասկվինո-ն (խորամանկ և սուտասան ծառա) и, во Франции, Կրիսպեն։
Իտալացի դրամատուրգ Կառլո Գոլդոնին «Ֆիդելի» թատերախմբում ելույթ ունենալու ժամանակ կատարում է Սկարմուչիի դերը։
Սկարմուշը նաև ներկա է Ռաֆաել Սաբատինիի երկու վեպերում, համանուն Միյո Դարիուսի համանուն շարանվագում և Queen անգլիական ռոք խմբի «Bohemian Rhapsody» երգում։


== Պատկերասրահ ==

		
		


== Տես նաև ==
Տարտալյա (կոմեդիա դել արտե)


== Գրականություն ==
Ա. Կ. Ջիվելեգով, «Իտալիայի ժողովրդական կատակերգություն», Մոսկվա, 1954թ., էջ 146—149.
Մ. Բուլգակով Պարոն դե Մոլյերի կյանքը // Բուլգակով. Թատերագրական վեպ. — Մ.: 2002, էջ 56—57.
Շեպոտ (գյուղ, Պուտիլայի շրջան)

Շեպոտ (ուկրաիներեն՝ Шепіт), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Շեպոտ գյուղում բնակվում էր 683 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1327

1327 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1327 թվականն է, 
XIV դարի 27-րդ տարին։


== Դեպքեր ==


== Ծնունդներ ==


== Մահեր ==
Ղարղուն

Ղարղուն, հայաբնակ գյուղ Իրանում, Սպահանի նահանգի Փերիա գավառի Վարզաղ գավառակում։
Հիմնել են Փերիայի մյուս գյուղերի բնակիչները 17-րդ դար 2-րդ կեսին։ 1970 թ-ին ուներ 30 ընտանիք հայ բնակիչ, զբաղվում են երկրագործությամբ և անասնապահությամբ։ Ղարղունում կա եկեղեցի (Ս. Նշան)՝ կից վարժարանով։ Եկեղեցում պահվում է երկու ձեռագիր ավետարան։
Պոցուոլո Մարտեզանա

Պոցուոլո Մարտեզանա (իտալերեն՝ Pozzuolo Martesana), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 7233 մարդ է։ Բնակչության միջին խտությունը՝ 603 մարդ/կմ²։ Զբաղեցնում է 18 կմ² տարածք։ Փոստային ինդեքս՝ 20060։ Հեռախոսային կոդը՝ 02։
Կոմունայում սեպտեմբերի երկրորդ կիրակի օրը նշվում է հատկապես Սուրբ Աստվածածնի ծննդյան տոնը։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Արևիկ Գրիգորյան (երգչուհի)

Արևիկ Գրիգորյան (1986 թվականի օգոստոսի 24 , Երևան), հայ երգչուհի։


== Կենսագրություն և գործունեություն ==
Արևիկ Գրիգորյանը ծնվել է 1986 թվականի օգոստոսի 24-ին, Երևանում։ Երգչուհի Ջուլիետա Գրիգորյանի քույրն է։
1993 թվականից երգել է Նաիրա Գյուրջինյանի «Վաղորդյան կաթիլներ» մանկական խմբում։
2000 թվականից երգում է «Ջեզլ» խմբում։ Խմբի շրջանակներում մասնակցել է մի շարք մրցույթների, փառատոների, համերգների։
2005-09 թվականներին սովորել է Երևանի Կոմիտասի անվան պետական կոնսերվատորիայում։
2011 թվականից աշխատում է «Իմեջին Բենդ» ջազ խմբի հետ, որի հետ հանդես է եկել համերգներով Հայաստանում, Վրաստանում, Ռուսաստանում։
Որպես վոկալի ուսուցչուհի աշխատում է «Կամերտոն» վոկալ ստուդիայում։
2013 թվականին մասնակցել է «Հայաստանի ձայնը» հեռուստանախագծին, որտեղ զբաղեցրել է 2-րդ տեղը։
«Եվրատեսիլ 2018» երգի միջազգային մրցույթի առաջին կիսաեզրափակիչում Հայաստանի ներկայացուցիչ Սևակ Խանաղյանի հետ բեմում ելույթ է ունեցել որպես բեք-վոկալիստ (Մնաց Խանաղյան, Սևակ Մուսախանյան, Մոնիկա Մանուչարովա, Ջուլիետա Գրիգորյան, Արևիկ Գրիգորյան)։
Ամուսնացած է։


== Ծանոթագրություններ ==


== Արտաքին հղումներ ==
Արևիկ Գրիգորյանի ՅուԹուբի էջը
Կույբիշևսկի շրջան

Անվան այլ կիրառումների համար տե՛ս՝ Կույբիշևսկի շրջան (այլ կիրառումներ)Կույբիշևսկի շրջան (ռուս.՝ Куйбышевский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Բետլիցա։


== Աշխարհագրություն ==
Շրջանի տարածքի մակերեսը կազմում է 1243 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 8041 մարդ։ Բնակչության խտությունը կազմում էր 6,47 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Picsart

Picsart, Կալիֆոռնիայի Սան Ֆրանցիսկո և Հայաստանի Երևան քաղաքներում գործող տեխնոլոգիական ընկերություն, որը մշակում է առցանց լուսանկարների և տեսանյութերի խմբագրման Picsart ծրագրերի փաթեթը՝ սոցիալական ստեղծագործական համայնքի հետ միասին։ Հարթակը թույլ է տալիս օգտվողներին նկարել և խմբագրել նկարներ և տեսանյութեր, նկարել շերտերով և պատկերները կիսել Picsart-ի և այլ սոցիալական ցանցերում։
Ընկերությունը հիմնադրվել է 2011 թվականին։


== Պատմություն ==
Picsart-ը հիմնադրվել է 2011 թվականի նոյեմբերին հայ ձեռնարկատեր Հովհաննես Ավոյանի և հայ ծրագրավորողներ Արտավազդ Մեհրաբյանի և Միքայել Վարդանյանի կողմից։  Հիմնադիրները մշակեցին առաջին Picsart հավելվածը որպես առանձին գործիք, որն օգնում էր մարդկանց փոխել իրենց հեռախոսի լուսանկարը, և ժամանակի ընթացքում ավելացվեցին լրացուցիչ հնարավորություններ։ Առաջին PicsArt ծրագիրը թողարկվել է 2011 թվականի նոյեմբերին Android սարքերի համար։


== Ապրանքներ ==
Picsart-ը մշակում է չորս բջջային հավելված և վեբ դիտարկիչի գործիքների հավաքածու՝ տեսանյութեր և լուսանկարներ խմբագրելու համար։ Հավելվածը և կայքի գործիքները աջակցում են սոցիալական ցանցերի գործունեությանը։


== Ֆինանսավորում ==
2020 թվականի սեպտեմբեր ամսվա դրությամբ ընկերությունը 65 միլիոն դոլարի վենչուրային ֆինանսավորում է ստացել Sequoia Capital-ից, Insight Venture Partners- ից և այլ հիմնադրամներից։


== Ծանոթագրություններ ==
Դեկոմպիլյատոր

Դեկոմպիլյատորը   ծրագիր է, որը տրանսլյացվում է կատարվող մոդուլը ՝ (կոմպիլյացիայի ելքում ստացված ) սկզբանկան կոդը   բարձր մակարդակի ծրագրավորման լեզվի։
Դեկոմպիլյացիան, պրոցեսս է որը դեկոմպիլյատորով վերստեղծումն է սկզբնական կոդը։
Դեկոմպիլյացիան մասնավորապես օգտագործում են ծրագրի հակառակ մշակաման(Reverse engineering) դեպքում։
Դեկոմպիլյացիայի «հաջողությունը» կախված է ներկայացված կոդի ինֆորմացիայի ծավալից։ Բայթկոդը,որը օգտագործվում է վիրտուալ մեքենաների մեծամասնության կողմից  (օր.`Java Virtual Machine կամ  .NET Framework Common Language Runtime) հաճախ պարունակում են լայն մետատվյալներ, մինչդեռ մեքենայական կոդը ավելի բարդ է դեկոմպիլացվում։ Հիմնականում դժվար կարդացվող են համարվում այն կանչերը, որոնք կատարվում են ենթածրագրից կամ անուղղակի հասցեավորմամբ ( բարձր մակարդակի ծրագրավորման լեզուներում ֆունկցիայի կամ պրոցեդուրաների ցուչիրներ)։
Եթե հայտնի է, թե որ լեզվով է գրված եղել դեկոմպիլացվող ծրագիրը, ապա առաջին հերթին հետազոտվում է Run-time գրադարանը, քանի որ հիմնականում ծրագրի կոմպիլյացիան այդ գրադարանում պրոցեդուրաների կանչերի հետ է կապվում։ Բացի դրանից շատ կոմպիլյատորներ թույլ են տալիս տեսնել, թե ինչ ասսեմբլերական կոդի են վերածվում ծրագրի օպերատորները կոմպիլյացիայից հետո։ Ամենահեշտը տարբերվում են պրոցեդուրաների կանչերը և նրանցից վերադարձը։
Որոշ կոմպիլյատորներ և կոմպիլյացիայից հետո օգտագործվող գործիքներ ծրագրային կոդը ենթարկում են օբֆուսկացիայի ` դեկոմպիլյացիան դժվարացնելու համար։


== Դեկոմպիլյատորների օրինակներ ==
FernFlower
.NET Reflector, dotPeek —  .NET հավաքների կոմպիլյացիայի համար
ILSpy
Delphi Decompiler
JAD — JAva Decompiler
VB Decompiler —  Visual Basic 6.0-ի համար


== Հղումներ ==

Basics of Compiler Design 
Language Implementation Patterns Archived 2016-03-05 at the Wayback Machine.
Դելորեյն (Թասմանիա)

Դելորեյն (անգլ.՝ Deloraine), փոքր քաղաք (անգլ.՝ town) Թասմանիայի հյուսիսում (Ավստրալիա)։


== Աշխարհագրություն ==
Դելորեյնը գտնվում է հյուսիսային Թասմանիայում՝ Մեծ Արևմտյան Թիրսի լեռնաշղթայի ստորոտին մոտ։ Քաղաքով հոսում է Մեանդր գետը՝ Հարավային Էսկ գետի ձախ վտակը։ Դելորեյնը մոտավորապես նույն հեռավորությունն է (մոտ 50 կմ) Լոնսսթոնից և Դեվոնպորտից:


== Պատմություն ==
Տարածքը, որտեղ այժմ գտնվում է Դելորեյնը, եվրոպացիների կողմից ուսումնասիրվել է մոտ 1823 թվականին, և դրանից անմիջապես հետո այնտեղ հայտնվել են առաջին բնակավայրերը։ 1828 թվականին կալանավորների աշխատանքով կառուցվել է առաջին կամուրջը Մեանդեր գետի վրա, իսկ 1831 թվականին կառուցվել է առաջին տունը ներկայիս Դելորեյնի տարածքում։ 1832 թվականին տեղագրագետ Թոմաս Սքոթը (Thosmas Scott, 1800—1855) բնակավայրին տվել է «Դելորեյն» անունը՝ փոխառելով այս անվանումը «Վերջին մենեստրելի երգը» պոեմից, որի հեղինակը նրա ազգական Վալտեր Սքոթն է ։
1836 թվականին բնակավայրում բացվել է փոստային բաժանմունք։ Բնակչության աճը դանդաղ էր, բայց նոր վերաբնակիչների ներհոսքը զգալիորեն մեծացել է 1850-ականներին, երբ կառավարությունը սկսել է հողը վաճառել 1 մեկ ակրը ֆունտ ստեռլինգով։ 1863 թվականին Դելորեյնն ստացել է քաղաքային ինքնակառավարվող տարածքի (անգլ.՝ municipality) կարգավիճակ, իսկ 1872 թվականին ավարտվել է Դելորեյնի և Լոնսեստոնի միջև երկաթուղու կառուցումը։
1981 թվականից ի վեր ամեն տարի Դելորեյնում անցկացվում է Tasmanian Craft Fair-ը, որը արվեստի և արհեստների խոշոր տոնավաճառ է։


== Բնակչություն ==
Ըստ 2016 թվականի մարդահամարի տվյալների՝ Դելորեյնի բնակչությունը կազմում էր 2432 մարդ, որոնցից 45,8 %-ը տղամարդիկ էին, իսկ 54,2 %-ը՝ կանայք։ 
Դելորեյնի բնակիչների միջին տարիքը 48 էր։


== Տրանսպորտ ==
Քաղաքի հյուսիսային ծայրով անցնում է Բասս-Հայվեյ (Bass Highway) մայրուղին, որը ձգվում է Թասմանիայի հյուսիսային ափի երկայնքով Լոնսսթոնից մինչև Դեվոնպորտ։ Դեպի հարավ՝ Գրեյթ Լեյք լճի ուղղությամբ (հետագայում դեպի Հոբարթ), հեռանում է   Հայլենդ Լեյքս-Ռոուդ (Highland Lakes Road) ավտոճանապարհը։ Արևելքից Դելորեյնին է մոտենում Մեանդեր Վելլի Ռոուդ (Meander Valley Road) ավտոմոբիլային ճանապարհը, իսկ Մոլ Քրիք Ռոուդ (Mole Creek Road) ճանապարհը գնում է դեպի արևմուտք։
Մոտակա օդանավակայաններն են Լաունսթոնի և Դեվոնպորտի օդանավակայանները, որոնք գտնվում են քաղաքի կենտրոնից մոտ 50-55 կմ հեռավորության վրա։


== Կլիմա ==


== Պատկերասրահ ==


== Ծանոթագրություններ ==
Ակել

Ակել (ռուս.՝ Акел), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Մեծ Օսիպովա գետի ձախ ափին՝ 7 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բելգիայի հրեական թանգարան

Բելգիայի Հրեական թանգարան (ֆր.՝ Musée Juif de Belgique, հոլ.՝ Joods Museum van BelgïeJoods Museum van Belgïe), թանգարան Բրյուսելում, գտնվում է Մինիմ փողոցում, 21։


== Հավաքածու ==
Թանգարանում ներկայացված է 18-րդ դարից սկսված Եվրոպայից, Ասիայից և Աֆրիկայից բերված բազմաթիվ հուդայական մշակութային օբյեկտներ. մասնավորապես՝ հրեական պաշտամունքի 750 օբյեկտներ, արվեստի 1250 ստեղծագործություններ, 20 հազար պատմական լուսանկարներ, 5 հազար աֆիշա, ինչպես նաև մի շարք ձայնային նյութեր։
Հրեական թանգարանն ունի նաև վեց թեմատիկ գրադարան, որոնք պարունակում են ընդհանուր 25000 աշխատություններ և հրատարակություններ, հրեա արվեստագետների և ծագումնաբանների աշխատանքներ, ինչպես նաև ստեղծագործություններ իդիշով և եբրայերենով։


== Պատահար ==
2014 թվականի մայիսի 24-ին թանգարանի շենքում և ներսում հրաձգություն է սկսվել։ Արդյունքում զոհվել են թանգարանի երկու աշխատողները և Իսրայելից ժամանած մեկ ամուսնական զույգ։


== Ծանոթագրություններ ==


== Արտաքին հղումներ ==
Պաշտոնական կայք
Դիդիվանք

Դիդիվանք, լեռ Փոքր Կովկաս լեռնահամակարգում, Վարդենիսի լեռնաշղթայում։


== Ծանոթագրություններ ==
(1774) Կուլիկով

(1774) Կուլիկով (անգլ.՝ Kulikov), աստերոիդ աստերոիդների հիմնական գոտում։ Հայտնաբերվել է 1968 թվականի հոկտեմբերի 22-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,878188 ա. մ., առավելագույնը մոտենում է 2,6745 ա. մ. հեռավորության վրա և հեռանում 3,0818 ա. մ.։ Արեգակի շուրջ մեկ ամբողջական պտույտ է կատարում 1783,52 երկրային օրվա ընթացքում, իր ուղեծրով շարժվելով միջինում 0,201848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1774) Կուլիկով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մկրտիչ Պոլեյան

Մկրտիչ Պոլեյան, Պnլեի Մճn (1868, Մուշ - 1915, Սասուն), հայ ազգային-ազատագրական շարժման գործիչ, ֆիդայի, ՀՅԴ կուսակցության անդամ։
Սովորել է Մուշի Կեդրոնական վարժարանում։ Գործել է Մուշ-Սասունում և համագործակցել Արաբոյի, Ալիզոնանցի Լևոնի, Հակոբ Կոտոյանի հետ։ 1891-1895 թվականներին բանտարկվել է։ Ստեղծել է «Վարդանանց խումբը», որը զբաղվել է ազատագրական գաղափարների քարոզչությամբ և զինման աշխատանքով։
Մասնակցել է Սասունի 1904 թվականի ապստամբությանը, 1905-1906 թվականներին՝ Կովկասում հայ-թաթարական ընդհարումներին։
1908 թվականի երիտթուրքական հեղաշրջումից հետո վերադարձել է Մուշ։
Եղել է 1915 թվականի Սասունի ինքնապաշտպանության ղեկավարներից։ Զոհվել է մարտում։
Ռուսական կուսակցություն

Ռուսական կուսակցություն (հուն․՝ Ρωσικό Κόμμα της Ελλάδας), քաղաքական խմբավորում Հունաստանում, որը գոյություն է ունեցել 19-րդ դարի կեսին և կողմնորոշվել է Ռուսական կայսրության վրա։    
Նրա կողմնակիցները եղել են պետական ապարատում, ուղղափառ եկեղեցում։ Այն հայտնիություն է վայելել զինվորականների, ինչպես նաև հասարակ ժողովրդի կողմից, որոնք դուրս են եկել հույն մագնատ-նավատերերի դեմ։     


== Պատմություն ==
Ռուսական կուսակցությունը պահպանողական հայացքներ ուներ և աջակցում էր Ուղղափառ եկեղեցուն։ Կուսակցությունը մեծ դեր ուներ նոր պետության մեջ, ինչը իրեն տվեց որոշ հեղինակություն կենտրոնական ապարատում։   
Բրիտանամետ և ֆրանսիամետ խմբերի մրցակցությունը հանգեցրեց ռուսական կուսակցության առաջնորդի, Հունաստանի նախագահ Իոանիս Կապոդիստրիասի սպանությանը, որից հետո իշխանության եկավ նրա կրտսեր եղբայր Ավգուստինոս Կապոդիստրիան։ Մի քանի ապստամբություններից հետո, մեկ տարի անց նա հրաժարվեց իր լիազորություններից և իշխանության եկավ Հունաստանի առաջին թագավոր Օտտոն I-ը։ Չնայած բացարձակ միապետությանը՝ ռուսական կուսակցությունը գոյություն է ունեցել մինչև 1865 թվականը։   


== Ծանոթագրություններ ==


== Գրականություն ==
Petmezas, Socrates D. From privileged outcasts to power players: the 'Romantic' redefinition of the Hellenic nation in the mid-nineteenth century. The Making of Modern Greece. — Ashgate, 2009. — P. 126.
Koliopoulos, John S.; Veremis, Thanos M. Modern Greece: A History since 1821. — Wiley-Blackwell, 2010. — P. 30-35.
John A. Petropulos Politics and Statecraft in the Kingdom of Greece. — Princeton University Press, 1968. — 666 p. — ISBN 9780691649276
Gunnar Hering Tα Πολιτικά Kόμματα στην Eλλάδα, 1821—1936. — ΜΙΕΤ, 2008. — Vol. 1. — 1420 p. — ISBN 9789602502884
Կառեպա

Կառեպա (էստ․՝ Karepa), գյուղ Էստոնիայի Լյաենե-Վիրումաա նահանգի Վիհուլա շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օլշանիկի (գյուղ, Վիբորգսկի շրջան)

Օլշանիկի (ռուս.՝ Ольшаники), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 310 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանուել Նորյեգա

Մանուել Անտոնիո Նորյեգա Մորենո (Իսպաներեն արտասանություն՝ [maˈnwel noˈɾjeɣa]փետրվարի 11, 1934(1934-02-11), Պանամա, Պանամա - մայիսի 29, 2017(2017-05-29), Պանամա, Պանամա), պանամացի քաղաքական և ռազմական գործիչ։ Նա եղել է Պանամայի ռազմական դիկտատորը 1983-ից 1989 թվականներին և իշխանությունից հանվել է Միացյալ Նահանգների կողմից Պանամա ներխուժումից հետո։
1950-ականներից մինչև Պանամա ներխուժումից քիչ առաջ Նորյեգան սերտորեն համագործակցել է Կենտրոնական հետախուզական վարչության հետ։ Նորյեգան եղել է ԱՄՆ ԿՀՎ-ի ամենաթանկարժեք տեղեկատվական աղբյուրներից մեկը, բացի այդ նրա միջնորդությամբ ԱՄՆ-ն զենք և զինամթերք է մատակարարել ամերիկամետ ուժերին Կենտրոնական և Հարավային Ամերիկայում։ Նորյեգան եղել է գլխավոր կոկաին տեղափոխողներից մեկը, չնայած Միացյալ Նահանգները գիտեին նրա կոկաինի բիզնեսների մասին, սակայն աչք էին փակում` առավելություն տալով նրա դերին ռազմական համագործակցության հարցում։
1988 թվականին Միացյալ Նահանգները մեղադրեցին Նորյեգային դեպի Մայամի մեծ քանակությամբ կոկաինի տեղափոխման մեջ։ 1989 թվականին ԱՄՆ-ն ներխուժեց Պանամա և Նորյեգան հեռացվեց իշանությունից և ձերբակալվեց ու ուղարկվեց Միացյալ Նահանգներ։ 1992 թվականի ապրիլին ութ հոդվածների խախտման մեղադրանքով, այդ թվում նարկոտիկի առևտուր, ավազակային հարձակումներ և փողերի լվացում, նրան դատապարտեց 40 տարվա ազատազրկման (այն հետագայում կրճատվեց 30 տարվա)։
Նորյեգան ԱՄՆ բանտից ազատվեց 2007 թվականի սեպտեմբերին, և միանգամից արտահանձման պահանջ ստացավ Ֆրանսիայից և Պանամայից, նրան մեղադրում էին սպանության և փողերի լվացման մեջ։ Ֆրանսիայի բավարարվեց արտահանձնման պահանջը և նա ժամանեց Փարիզ 2010 թվականի ապրիլի 27-ին և նրան Ֆրանսիայի դատարանը ճանաչեց մեղավոր և դատապարտեց յոթ տարվա ազատազրկման։ Պայմանականորեն Նորյեգային ազատ արձակեցին 2011 թվականի սեպտեմբերի 23-ին և արտահանձնեցին Պանամային, որտեղ նրան սպասում էր 20 տարվա ազատազրկում։ Նորյեգան մահացավ Պանամա Սիթիի Սանտո Տոմաս հիվանդանոցում 2017 թվականի մայիսի 29-ին, գլխուղեղի վիրահատությունից երկու ամիս անց։


== Ծանոթագրություններ ==
Կոնիսպոլ

Կոնիսպոլ (ալբ․՝ Konispol), քաղաք հարավային Ալբանիայում։ Գտնվում է Ալբանիայի ու Հունաստանի սահմանից 1 կմ հեռավորության վրա՝ Վլյորա գավառի Սարանդայի շրջանում։ 2011 թվականի մարդահամարի տվյալներով՝ քաղաքի բնակչությունը կազմում է 2,123 մարդ։ Կոնիսպոլ քաղաքy Çiflik գյուղի հետ կազմում է համանուն շրջանը։
Քաղաքը տեղակայված է Ալբանիայի մայրաքաղաք Տիրանայից 191 կմ հեռավորության վրա, իսկ Հունաստանի Սայադա քաղաքից հեռավորթյունը կազմում է 4 կմ։
Կոնիսպոլի տնտեսությունը հիմնված է գյուղատնտեսության վրա։ Քաղաքը հանդիսանում է չամյան ալբանացիների համայնքի մշակութային կենտրոնը։ Քաղաքում տեղադրվել է երկրորդ համաշխարհային պատերազմի վերջում չամյան ալբանացիներին Հունաստանից վտարելու դեպքերի հուշարձանը. չամյան ալբանացիներին Հունաստանից վտարվել էին ապստամբների հետ համագործակցելու և հունական կառավարության դեմ բազմաթիվ հանցագործություններ գործելու պատճառով։


== Կոնիսպոլի քարանձավներ ==
1992 թվականին քաղաքից ոչ հեռու հայտնաբերվել են 7 քարանձավներ, որտեղ պահպանվել են վերին պալեոլիթից մինչև երկաթի դարի բնակության հետքեր։


== Արտաքին հղումներ ==
Konispol Caves
http://www.farsarotul.org/nl17_1.htm


== Ծանոթագրություններ ==
Բայրակ (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ԲայրակԲայրակ (ուկրաիներեն՝ Байрак), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Բայրակ գյուղում բնակվում էր 449 մարդ։ Բնակավայրը զբաղեցնում է 2402 կմ² տարածք։ Բնակչության խտությունը կազմում էր 186,93 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրանմիր Ռովերս

Տրանմիր Ռովերս (անգլ.՝ Tranmere Rovers F.C.), անգլիական պրոֆեսիոնալ ֆուտբոլային ակումբ Բիրկենհեդ քաղաքից։ Հիմնադրվել է 1884 թվականին։
Լինդա Սելստրյոմ

Լինդա Շառլոտ Սելստրյոմ (հուլիսի 13, 1988(1988-07-13), Kirkkonummi, Ուուսիմաա, Ուուսիմաա նահանգ, Ֆինլանդիա), Ֆինլանդիայի հավաքականի միջազգային ֆուտբոլիստուհի։ Ներկայումս խաղում է Դամալսվենսկանի Vittsjö GIK ակումբում և Ֆինլանդիայի կանանց ֆուտբոլի ազգային հավաքականում։


== Գործունեություն ==
Նա իր դեբյուտը կատարել է 2007 թվականի մայիսի 31-ին Ֆինլանդիայի ավագ թիմում՝ խաղալով 17 րոպե Նորվեգիայի դեմ։
Սելստրյոմը բաց է թողել ամբողջ 2012 թվականի մրցաշրջանը առաջային խաչաձև կապանի վնասվածքի պատճառով։ Նա 2013 թվականի մարտին կրկին վնասել է ծունկը և զրկվել ՈՒԵՖԱ-ի Կանանց Եվրո 2013-ին Ֆինլանդիայի հավաքականում խաղալու հնարավորությունից։
2014 թվականի հունվարի 25-ին Սելստրյոմը կրկին վնասել է իր առաջային խաչաձև կապանը՝ հավանական դարձնելով, որ բաց կթողնի 2014 թվականի մրցաշրջանը։
Ընդհանուր առմամբ, Սելստրյոմն իր գործունեության ընթացքում կրել է առաջային խաչաձև կապանի երեք վնասվածք։ Վնասվածքից հետո վերադառնալով՝ նա ավարտել է 2017-2018 թվականների Դամալլսվենկանի մրցաշրջանը որպես երկրորդ լավագույն ռմբարկու։
2019 թվականի հոկտեմբերի 8-ին Սելստրյոմը չորս գոլ է խփել Ալբանիայի դարպասը՝ դառնալով Ֆինլանդիայի բոլոր ժամանակների լավագույն ռմբարկուն՝ շրջանցելով Լաուրա Օստերբերգ Կալմարիին։
2019 թվականի նոյեմբերի 7-ին Սելստրյոմն անցկացրել է իր 100-րդ հանդիպումը Կիպրոսի դեմ։


== Միջազգային գոլեր ==
Ճշգրիտ է 2022 թվականի հուլիսի 24-ի դրությամբ


== Անձնական կյանք ==
Լինդա Սելստրյոմը հրապարակավ լեսբուհի է։


== Ծանոթագրություններ ==


== Արտաքին հղումներ ==
Լինդա Սելստրյոմի էջը Linköpings FC կայքում
Վիճակագրություն FIFA-ի կայքում(անգլ.)
Լինդա Սելստրյոմ Թվիթթերում
Player's profile at Football Association of Finland Archived 2019-11-07 at the Wayback Machine.
Ուռենի դեղնաճյուղ

Ուռենի դեղնաճյուղ (լատ.՝ Salix purpurea), ուռազգիների ընտանիքի, ուռենի ցեղի բույս։


== Նկարագրություն ==
Տերևաթափ թուփ է 3-4 մ բարձրությամբ։ Կեղևը սպիտակ-մոխրավուն է, ծիրանագույն երանգով, երբեմն կապտավուն խավով, ներսից կիտրոնագույն։ Երիտասարդ ընձյուղները մերկ են։ Բողբոջները գորշակարմրավուն են, մերկ։ Տերևակիցները գծանշտարաձև են, վաղ թափվող (երբեմն լրիվ բացակայում են)։ Տերևները, որոնք հաճախ հակադիր դասավորություն ունեն, բարակ են, հակառակձվաձև, 3-13 սմ երկարությամբ և 0,8-1,5 սմ լայնությամբ, 0,3-0,6 սմ երկարության կոթուններով։ Ամենամեծ լայնությունը ունի կենտրոնից վերև, երկու կողմից էլ կապտականաչավուն է կամ կապտավուն, հասունները լրիվ մերկ են, ամբողջաեզր կամ գագաթնային մասում սուրսղոցաեզր։ Կատվիկները բացվում են տերևներից առաջ կամ
միաժամանակ, կողմնային են, նստադիր, հիմքում մի քանի տերևիկներով, մոտ 3 սմ երկարությամբ։ Ծաղկակից թեփուկները ծածկված են մետաքսանման մազմզուկներով։ Առէջները երկուսն են, մազմզուկապատ, ծիրանագույն փոշանոթներով։ Սերմնարանը նստադիր է, պատված մետաքսանման մազմզուկներով։ Սռնակ չունի։


== Տարածվածություն ==
Բնական պայմաններում տարածված է Կովկասում, Ղրիմում, Միջին Ասիայում, Արևմտյան Սիբիրում, Արևմտյան Եվրոպայում, Հյուսիսային Աֆրիկայում, Մոնղոլիայում։ Հայաստանի պայմաններում տարածված է Կալինինոյի, Ստեփանավանի, Գուգարքի, Իջևանի, Նոյեմբերյանի, Շամշադինի, Թումանյանի շրջաններում, Սևանի ավազանում, Վայքում, Զանգեզուրում, Մեղրիում, որտեղ հանդիպում է ստորինից մինչև վերին լեռնային գոտում, ծովի մակերևույթից մինչև 2000 մ բարձրության վրա, գետերի և առուների ափերին։ Ավելի բարձր նիշերի վրա տուժում է սառնամանիքներից։ Գերադասում է թեթև ավազային հողերը, լուսասեր է, խոնավասեր։


== Կիրառություն ==
Ճյուղերն օգտագործվում են զամբյուղագործության բնագավառում, ինչպես նաև խաղողի վազը կապելու համար։ Պարունակում է 0,6-5,2% սալիցին։
Աչքի է ընկնում դեկորատիվ բարձր հատկանիշներով։


== Ծանոթագրություններ ==
Ամանդա Բայնս

Ամանդա Լորա Բայնս (անգլ.՝ Amanda Laura Bynes, ապրիլի 3, 1986(1986-04-03), Թաուզենդ Օուքս, Վենտուրա շրջան, Կալիֆոռնիա, ԱՄՆ), ամերիկացի դերասանուհի և երգչուհի։ Առավել հայտնի է դարձել՝ խաղալով «Նա տղամարդ է», «Սիդնի Ուայթ», «Ինչ է ուզում աղջիկը», «Թեթևաբարո վարքով գերազանցիկը» ֆիլմերում։ 
Ֆիլմերում սկսել է նկարահանվել, դեռևս 1993 թվականից։ 
Հայրը ծնունդով Չիկագոյից է և կաթոլիկ, իսկ մայրը՝ Տորոնտոյից (Կանադա)։ Ունի նաև իռլանդական, լեհական, ռուսական և ռումինական արմատներ։


== Ֆիլմագրություն ==
Յակոպո Դելլա Քվերչա

Յակոպո Դելլա Քվերչա (իտալերեն՝ Jacopo della Quercia, մոտ մոտ 1374, Քուերչեգրոսա, Կաստելնուովո Բերարդենգա, Սիենա, Տոսկանա, Իտալիա - հոկտեմբերի 20, 1438, Սիենա, Տոսկանա, Իտալիա), իտալացի քանդակագործ, վաղ վերածննդի ներկայացուցիչ։


== Կենսագրություն ==
Աշխատել է Սիենայում և Բոլոնիայում, նաև Լուկկայում (1406) ու Ֆեռարայում (1408)։ Հետևել է Նիկոլո և Ջովաննի Պիզանոների ավանդույթներին, կրել XIV-XV-րդ դարերի սահմանագծի հս-իտալիայի պլաստիկայի ազդեցությունը։
Շատ գործերին բնորոշ է ֆրանսիական գոթիկայի ազդեցությունը (Իլարիոս դել Կարրետտոյի տապանաքարը Լուկկայի Սան Մարտինո տաճարում, 1406, Տրենտի խորանը Լուկկայի Սան Ֆրեդիանո եկեղեցում, 1416-22)։
Ուշ գոթականին բնորոշ գծերը քանդակագործը մեծ մասամբ հաղթահարել է ստեղծագործական ավելի ուշ շրջանում (Բոլոնիայի Սան Պետրոնիո եկեղեցու շքամուտքի քանդակները, 1425-38)։ Յակոպո Դելլա Քվերչայի «Զաքարիան տաճարում», բրոնզ (1417-28, Սիենայի մկրտարանի ռելիեֆ) Յակոպո Դելլա Քվերչաի լավագույն ստեղծագործությունների հզոր, լակոնիկ կերպարներում մարմնավորված դրամատիզմը և մոնումենտալությունը մեծ ազդեցություն է թողել դել Միքելանջելոյի վրա։


== Ծանոթագրություններ ==
Ալլահ

Ալլահ (արաբերեն՝ الله‎‎ (ալ-իլահ)), աստված իսլամում, արարիչն ամենայն գոյի՝ երկնքի, երկրի ու մարդու, աշխարհը կառավարողը։ Ալլահի նկատմամբ հավատը իսլամի հիմնական դավանանքն է։
Ըստ իսլամի՝ Ալլահը օժտված է այն բոլոր հատկանիշներով, որոնցով սովորաբար օժտված են աստվածները միաստված կրոններում։ Մուսուլմանները Ալլահի հատկությունները արտահայտում են 99 մակդիրներով, որոնց թվին են պատկանում ամենազոր, մեծ, իմաստուն, գթավոր և այլ մակդիրներ։
Ալլահին հայտարարելով աշխարհի կառավարող, իսլամի հոգևորականությունը ուսուցանում է, որ նա է ամբողջովին տնօրինում ժողովուրդների ու առանձին մարդկանց ճակատագիրը։ Իսլամում ճակատագրապաշտական հայացքները առավել ընդգծված են։
Ծագել է արաբ, «իլահ» (աստվածություն) բառից՝ «ալ» որոշիչ հոդի հավելումով (արամեացիների մոտ՝ «ալահին»)։


== Աղբյուրներ ==
Ստեփան Բարսեղյան

Ստեփան Սարիբեկի Բարսեղյան (ապրիլի 18, 1958(1958-04-18), Վարդենիս, Հայկական ԽՍՀ, ԽՍՀՄ - ապրիլի 29, 2019(2019-04-29)), ՀՀ պետական և քաղաքական գործիչ։


== Կրթություն ==
1965-1975 թվականներին սովորել և ավարտել է Վարդենիսի թիվ 1 միջնակարգ դպրոցը։
1975-1980 թվականներին սովորել և ավարտել է Խ. Աբովյանի անվան հայկական պետական մանկավարժական ինստիտուտի պատմության ֆակուլտետը։
1987-1989 թվականներին սովորել և ավարտել է Բաքվի կուսակցական բարձրագույն դպրոցը։
2003-2008 թվականներին սովորել և ավարտել է ԵՊՀ իրավաբանական ֆակուլտետը։


== Աշխատանքային գործունեություն ==
1980-1981 թվականներին աշխատել է Մաքենիսի միջնակարգ դպրոցում՝ որպես ուսուցիչ։
1981-1982 թվականներին ծառայել է Խորհրդային բանակում։
1982 թվականին աշխատել է Վարդենիսի ժողովրդական կրթության բաժնում՝ որպես մեթոդիստ։
1983-1987 թվականներին ՀԼԿԵՄ Վարդենիսի շրջանային կոմիտեի հրահանգիչ, այնուհետև՝ քարտուղար։
1991 թվականին Վարդենիսի շրջանային խորհրդի ժողովրդական կրթության բաժնի վարիչ։


== Պետական և քաղաքական գործունեություն ==
1990 թվականին ընտրվել է Վարդենիսի շրջանային խորհրդի պատգամավոր։
1993-1995 թվականներին եղել է Վարդենիսի շրջանային խորհրդի գործադիր կոմիտեի նախագահ։
1995 թվականի հուլիսի 5-ին ընտրվել է ՀՀ Ազգային ժողովի 1-ին գումարման պատգամավոր թիվ 126 ընտրատարածքից։ Ազգային ժողովի արտաքին հարաբերությունների մշտական հանձնաժողովի անդամ։ «Հանրապետություն» խմբակցության անդամ, ապա «Երկրապահ» պատգամավորական խմբի անդամ։ ՀՀՇ անդամ։
1995-1997 թվականներին ՀՀ Աշխատանքի և սոցիալական ապահովության նախարարության Լեռնային Ղարաբաղի վերաբնակեցման վարչության պետ։
1997 թվականին ՀՀ անշարժ գույքի պետական կադաստրի վարչության մոնիթորինգի բաժնի պետ։
1998-1999 թվականներին «Վարդենիսի կադաստր» ՓԲԸ-ի պետ։
1998-2006 թվականներին «Օրինաց երկիր» կուսակցության վարչության անդամ։
1999 թվականի մայիսի 30-ին ընտրվել է ՀՀ Ազգային ժողովի 2-րդ գումարման պատգամավոր «Օրինաց երկիր» կուսակցության համամասնական ընտրացուցակով։ Պաշտպանության, ազգային անվտանգության և ներքին գործերի մշտական հանձնաժողովի անդամ։ «Օրինաց երկիր» խմբակցության անդամ։
2003 թվականին ՀՀ վարչապետի որոշմամբ նշանակվել է ՀՀ Սոցիալական ապահովության պետական հիմնադրամի նախագահի տեղակալ։
2003 թվականի հունիսին ՀՀ Կառավարության որոշմամբ նշանակվել է ՀՀ Գեղարքունիքի մարզպետ։
2006 թվականի հունիսին ՀՀ Կառավարության որոշմամբ ազատվել է ՀՀ Գեղարքունիքի մարզպետի պաշտոնից՝ «Օրինաց երկիր» կուսակցության իշխանական կոալիցիայից դուրս գալու կապակցությամբ։
2006 թվականից Հայաստանի հանրապետական կուսակցության անդամ է։
2006 թվականից ՀՀ վարչապետի որոշմամբ նշանակվել է ՀՀ տարածքային կառավարման նախարարի տեղակալ։
2015 թվականի հունվարի 13-ին ՀՀ վարչապետի որոշմամբ ազատվել է Հայաստանի տարածքային կառավարման նախարարի տեղակալի պաշտոնից։


== Պարգևներ և կոչումներ ==
Անվանական զենք (1995)։
ՀՀ ՊՆ «Անդրանիկ Օզանյան» մեդալ (2004)։
ՀՀ Ոստիկանության «Համագործակցության ամրապնդման համար» մեդալ (2005)։
«Արցախի մայրեր» մեդալ (2006)։Ամուսնացած է, ունի երեք զավակ։
Ստեփան Բարսեղյանը մահացել է 2019 թվականի ապրիլի 29-ին, 60 տարեկան հասակում։


== Ծանոթագրություններ ==